Annely Tank: kui kohtuvad haamer ja huumor
#000003
Me kipume ühiskonnas alahindama meist oluliselt kauem elanute kogemust ja 20-aastaste kordades laiemat silmaringi, kui meil endil veel kümmekonna aasta eest oli. Ühtlasi ei märka me sageli andeid, kirjutab Annely Tank.
#000004
Igal kevadel täidavad koolilõpetajate päid hullutava toomingalõhna kõrval eksami- ja erialavalikumõtted ning töötavad inimesed hakkavad pere- ja sõprusringis arutama, kas ja mida oleks aeg oma tööelus muuta. Õhus on kevadele omaselt tunda muutuste tuuli.
#000005
Korra kuus klassi ees seistes arutan noortega alati, mida ootab neilt tulevik ja mida nemad tulevikult. Samal teemal arutleme ettevõtjatega üle Eesti, ainult selle vahega, et kohtume palju sagedamini. Teemateravikud võivad pealtnäha olla erinevates kohtades, aga mõte liigub ühes suunas: milliseid oskusi on tulevikus vaja?
#000006
Natuke arvumaagiat1;2: Eestis lõpetas 2022. aastal üldhariduskooli 13 626 noort, statsionaarse keskhariduse omandajaid oli 7179, meil oli 2022. aasta viimase kvartali seisuga 619 536 hõivatud ametikohta. Igaüks – ja ka inimene, kes siinses statistikas ei kajastu – on oma elus vähemalt korra mõelnud, millist tööd ta teha tahab. Ilmselt ka sellele, miks ta seda tööd tahab teha.
#000007
Vähem arutleme, milliseid oskusi inimestena vajame – mitte ainult (ühe) töö tegemiseks. Eesti keele seletav sõnaraamat defineerib oskust kui õppimise ja harjutamise teel omandatud asjatundlikkust, meisterlikkust, kogemust mingil tegevusalal. Üks mu kuuendikest küsis seepeale: "Aga kas siis oskus omandada oskusi on ka oskus?"
#000008
Õppimise oskus on kõige tähtsam oskus. OSKA uuringud, mida teevad üheskoos teadlased, ettevõtjad ja praegused tööturul olijad, toovad välja, et tööturg ootab meilt muuhulgas võimekust igas mõttes suhelda: osata võõr- ja programmeerimiskeeli, aga ka koostööd teha, lisaks tehnilist taipu ja kohanemisvõimet.3
#000009
Mis oleks, kui mõelda korraks teistpidi? Me oleme paljude tööstusettevõtete mehaanikute, pakkijate ja operaatoritega arutanud ja kaldunud olema sama meelt, et kõige parem tööriistakast tehnoloogia valitsemiseks (sic!) on inimestel, kes mõistavad oma kogemuse toel, millist tööd suudab masin nende eest teha, ning nad ise saavad protsessi käigus uusi oskusi omandada. Ehk siis robot ei võta ära inimese tööd, vaid aitab pikapeale rutiinseks kalduma kippuvaid tegevusi sisukamaks muuta, ja inimesest saab masina õpetaja.
#000011
Käelised oskused ei kao kuhugi, nagu ei kadunud televiisori tulekuga teater. Pigem on olukord vastupidine nii tööl kui ka kodus, sest vajame juurde inimesi, kes: a) suudaksid masinate abil luua ja kokku panna tehniliselt väga keerukaid lahendusi; b) suudaksid kestlikult hakkama saada oma koduses majapidamises, asju nende massilise äraviskamise asemel parandades.
#000012
Artiklitesse ja aruteludesse on rohepöörde kõrval ilmunud sõna roheoskused. Mu vanaema küsis poolteist aastat tagasi prille tõstes imestunult, et kas me oleme jälle tagasi rehepeksu juures. Päris nii see pole, kuid mingis mõttes läheb inimkond tagasi juurte juurde, asudes meid ümbritsevat taas veidi vähem omastava pilguga vaatama.
#000014
Tulles tagasi eriala- ja töövalikute juurde, siis võib südamerahustuseks öelda, et ükski valik, mille kasuks otsustada, ei määra inimese täit tulevikku: ükskõik, kas sa oled 16- või 60-aastane, sest Eestis on õppevõimaluste (kooliõppe, kursuste, raamatute lugemise, nutirakenduste jpm) kombineerimine aina tavapärasem.
#000019
"Sa ei pea silmi maha lööma, kui ütled, et lähed peale üheksandat klassi õppima kutseõppesse."
#000020
Kutseharidus on sama tore kui kõrgharidus. Doktoriõpe saab olla sama võluv nagu suure tööalase projekti ettevõtmine. Sa ei pea silmi maha lööma, kui ütled, et lähed peale üheksandat klassi õppima kutseõppesse, sest sa oled teinud ilmselt elu julgeima valiku, minnes kohe eriala omandama.
#000021
Esiteks. Juhina tasub hea seista selle eest, et meeskonnaliikmete oskused oleksid võimalikult mitmekesised ja ajakohased, moodustades tugeva terviku – ning mõelda, mida uut saaks selle pagasi toel tegema asuda. Hea näide on eestlaste arendatud Solaride'i päikeseauto: noored insenerid arendavad päikese jõul sõitvat autot, tehes koostööd teadlaste, kogenud ettevõtjate ja koolinoortega, luues valdkondade ja põlvkondade üleseid sidemeid, ajades ühist asja.
#000025
Me kipume ühiskonnas alahindama meist oluliselt kauem elanute kogemust ja 20-aastaste kordades laiemat silmaringi, kui meil endil veel kümmekonna aasta eest oli. Ühtlasi ei märka me sageli andeid ja nii võib ettevõtte parim kõnemees töötada hoopis tootmises, mitte kommunikatsiooniosakonnas, aga keegi ei teagi, et ta hääl kõlab ja jutt jookseb nagu õhtuse eetriaja parimatel saatejuhtidel.
#000026
Kaks aastat tagasi Nordic EdTech News'ile antud intervjuus6 tõin välja, et elukogenumate inimeste pagasi ja noorte tehnoloogiateadlikkuse ja suurema katsetamisjulguse kombinatsioon aitaks meil oluliselt suurendada näiteks maailmatasemel haridusele ligipääsu igas väiksemas Eesti piirkonnas. Need lahendused on ühtlasi edukalt eksporditavad välisturgudele ja seda tõestavad ka senised edulood.7
#000027
Teiseks. Alustame üle-eestilise andepoliitika kokkupanekut, mis hõlmaks inimese annete avaldumise ja oskuste toetamist kogu elukaare vältel, tuues ühele pildile lapselapsed ja vanavanemad; Eestis elavad inimesed ja need, kes on Eesti valinud kodu- ja töökohaks kas oma juurte või eneseteostusvõimaluste tõttu.
#000028
Naastes ettepanekute juurest lõpetuseks aga pealkirja juurde, saab tarvilikud oskused poolnaljatades kokku võtta kahe sõnaga: haamer ja huumor. Kuni need kaks on tagataskust võtta, on uksed su ees valla.
#000029
Helen Johanson: õpilased vajavad rohkem head karjäärinõu
#000030
Riina Müürsepp: kas kutseõppe reformid viivad edasi või vana juurde tagasi?
#000031
Lauri Soosaar: kus on tehnoloogiavõrdsuse teerull?
#000035
Eveli Kuklane: oskuste defitsiit tõstab oskuste hinda
#000037
Enn Veskimägi: on kuritegu koolitada maksumaksja raha eest haldusjuhte
#000038
Analüüs. Erakondade hariduskavad ignoreerivad ebavõrdsuse probleemi
#000039
Margit Sutrop: Eesti tulevik sõltub sellest, kui kvaliteetne on kõrgharidus
#000042
Madis Somelar: kas õpetajad on põhjustanud puudujäägi riigieelarves?
#000046
Kaspar Viilup: virtuaalreaalsus võib olla tulevik, aga mitte veel
#000049
Kolmapäevasel debatil osaleb seitse vabariiklaste presidendikandidaati
#000051
Maa järgmine hiidmanner võib suuresti olla elukõlbmatu
#000055
USA laenab Poolale sõjaväe moderniseerimiseks kaks miljardit dollarit
#000056
Telemäng "Ainulaadne aastakäik" ootab uute osade salvestustele publikut
#000059
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000064